9/11 की 10वीं बरसी से पहले अमेरिका में सतर्कता बढ़ी  
अमेरिका में हुए 9/11 हमले की 10वीं बरसी से पहले सतर्कता बढ़ा दी गई है। हालांकि, किसी संभावित हमले के बारे में सूचना नहीं मिली है।
अमेरिका में हुए 9/11 हमले की 10वीं बरसी से पहले यहां सतर्कता बढ़ा दी गई है। हालांकि, किसी संभावित हमले के बारे में किसी तरह की खास या विश्वसनीय सूचना नहीं मिली है।  गृह सुरक्षा मंत्री जेनेट नपोलीतानो ने शुक्रवार को एक बयान में कहा कि हालांकि इस बारे में कोई खास या विश्वसनीय सूचना नहीं है कि अल कायदा या इसके सहयोगी संगठन 9/11 की 10वीं बरसी के मौके पर अमेरिका में में वैसा ही हमला करने की साजिश रच रहे हैं।  नपोलीतानो ने कहा कि ऐसे में जब 2001 के आतंकवादी हमले की 10वीं बरसी की ओर देश बढ़ रहा है, अमेरिकी नागरिकों की सुरक्षा उच्च प्राथमिकता में है। उन्होंने कहा कि खतरा बरकरार है, लेकिन हमारा देश 9/11 की तुलना में ज्यादा मजबूत है।